Հատկանշական է, որ Սերոբ Օսմանյանը միակը չէ, որ տուժել է «Վալլեքս» ընկերության գործունեությունից։ 15 տարի առաջ Թեղուտ և Շնող գյուղերի շուրջ 423 ընտանիք զրկվել է սեփականությունից, որոնցից 106-ը դեմ էին գրոշների դիմաց զիջել իրենց հողատարածքները հանքարդյունաբերությանը։ Գյուղաբնակները փաստում են, որ հողակտորները «Վալլեքս» ընկերությունը գնել է ծիծաղելի գներով՝ քառակուսի մետրի դիմաց վճարելով ընդամենը 36-60 դրամ։ Նման մոտեցումը գյուղացիները որակում են, ոչ ավել, ոչ պակաս, քան նախկին իշխանությունների կողմից իրականացված ռեկետ։